*****

ΚΑΝΟΝΙΣΜΟΣ (ΕΟΚ) αριθ. 1489/90 ΤΗΣ ΕΠΙΤΡΟΠΗΣ

της 31ης Μαΐου 1990

για τροποποίηση των κανονισμών (ΕΟΚ) αριθ. 756/70, (ΕΟΚ) αριθ. 548/86 και (ΕΟΚ) αριθ. 3719/88 όσον αφορά την πιστοποίηση θέσης στην κατανάλωση ορισμένων γεωργικών προϊόντων στα κράτη μέλη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 11 παράγραφος 3,

τον κανονισμό (ΕΟΚ) αριθ. 467/86 του Συμβουλίου της 25ης Ιουνίου 1986 για τον καθορισμό των γενικών κανόνων του καθεστώτος των εξισωτικών ποσών «προσχώρησης» στον τομέα των σιτηρών λόγω της προσχώρησης της Ισπανίας (3), και κυρίως το άρθρο 7 παράγραφος 1 και τις αντίστοιχες διατάξεις των άλλων κανονισμών που καθορίζουν τους γενικούς όρους σχετικά με το καθεστώς των εξισωτικών ποσών προσχωρήσεως που εφαρμόζονται στα γεωργικά προϊόντα,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (4), όπως τροποποιήθηκε τελευταία από τον κανονισμό (ΕΟΚ) αριθ. 1340/90 (5), και ιδίως το άρθρο 12 παράγραφος 2, το άρθρο 15 παράγραφος 5, το άρθρο 16 παράγραφος 6 και το άρθρο 24, καθώς και τις αντίστοιχες διατάξεις των άλλων κανονισμών περί κοινής οργανώσεως της αγοράς στον τομέα των γεωργικών προϊόντων,

Εκτιμώντας:

ότι οι παρακάτω διατάξεις προβλέπουν ότι η πιστοποίηση της θέσεως σε κατανάλωση των προϊόντων στα κράτη μέλη πραγματοποιείται με την εφαρμογή mutatis mutandis των διατάξεων του άρθρου 18 παράγραφος 1 του κανονισμού (ΕΟΚ) αριθ. 3665/87 της Επιτροπής της 27ης Νοεμβρίου 1987 για κοινές λεπτομέρειες εφαρμογής του καθεστώτος των επιστροφών στην εξαγωγή για τα γεωργικά προϊόντα (6):

- το άρθρο 4 παράγραφος 3 του κανονισμού (ΕΟΚ) αριθ. 756/70 της Επιτροπής της 24ης Απριλίου 1970 περί της χορηγήσεως ενισχύσεων για το αποκορυφωμένο γάλα το οποίο μεταποιείται για την παρασκευή τυρίνης και τυρινικών αλάτων (7), όπως τροποποιήθηκε από τον κανονισμό (ΕΟΚ) αριθ. 3463/89 (8),

- το άρθρο 7 παράγραφος 2 στοιχείο α) του κανονισμού (ΕΟΚ) αριθ. 548/86 της Επιτροπής της 27ης Φεβρουαρίου 1986 σχετικά με τις λεπτομέρειες εφαρμογής των εξισωτικών ποσών προσχώρησης (9), όπως τροποποιήθηκε τελευταία από τον κανονισμό (ΕΟΚ) αριθ. 3107/89 (10) και

- το άρθρο 30 παράγραφος 1 του κανονισμού (ΕΟΚ) αριθ. 3719/88 της 16ης Νοεμβρίου 1988 για την προσωρινή αναστολή των αυτόνομων δασμών του κοινού δασμολογίου για έναν ορισμένο αριθμό βιομηχανικών προϊόντων (11), όπως τροποποιήθηκε τελευταία από τον κανονισμό (ΕΟΚ) αριθ. 1903/89 (12)·

ότι ο κανονισμός (ΕΟΚ) αριθ. 3665/87, όπως τροποποιήθηκε τελευταία από τον κανονισμό (ΕΟΚ) αριθ. 354/90 (13) που κατάργησε το πιστοποιητικό εκτελωνισμού ως αποδεικτικό στοιχείο της θέσεως σε κατανάλωση σε τρίτες χώρες·

ότι πρέπει να διατηρηθεί, στο πλαίσιο των κανονισμών που απαριθμούνται παραπάνω, η χρήση αυτού του εγγράφου ως αποδεικτικού στοιχείου για τη θέση σε κατανάλωση στα κράτη μέλη ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των αρμοδίων επιτροπών διαχειρίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στο άρθρο 4 παράγραφος 3 του κανονισμού (ΕΟΚ) αριθ. 756/70 προστίθεται το ακόλουθο δεύτερο εδάφιο:

«Σε περίπτωση θέσεως σε κατανάλωση στην Πορτογαλία, το αποδεικτικό στοιχείο της εισαγωγής μπορεί να προσκομισθεί με το ''πιστοποιητικό εκτελωνισμού" που συντάσσεται σε έντυπο σύμφωνο με το υπόδειγμα που εμφαίνεται στο παράρτημα V ή με την προσκόμιση κάθε άλλου εγγράφου θεωρημένου από τις πορτογαλικές τελωνειακές υπηρεσίες που περιλαμβάνει την αναγνώριση των προϊόντων και αποδεικνύει ότι τα εν λόγω προϊόντα τέθηκαν σε κατανάλωση στην Πορτογαλία».

Το παράρτημα του παρόντος κανονισμού προστίθεται ως παράρτημα V στον κανονισμό (ΕΟΚ) αριθ. 756/70.

2. Στο άρθρο 7 παράγραφος 2 στοιχείο α) του κανονισμού (ΕΟΚ) αριθ. 548/86 το κείμενο της πρώτης περίπτωσης αντικαθίσταται από το ακόλουθο κείμενο:

«- σύμφωνα με τις διατάξεις του άρθρου 18 παράγραφος 1 του κανονισμού (ΕΟΚ) αριθ. 3665/87 ή με την προσκόμιση του '' πιστοποιητικό εκτελωνισμού" που συντάσσεται σε έντυπο σύμφωνο με το υπόδειγμα που εμφαίνεται στο παράρτημα ή με την προσκόμιση κάθε άλλου εγγράφου θεωρημένου από τις τελωνειακές υπηρεσίες του κράτους μέλους που περιλαμβάνει την αναγνώριση των προϊόντων και αποδεικνύει ότι τα προϊόντα τέθηκαν σε κατανάλωση σε αυτό το κράτος μέλος».

Το παράρτημα του παρόντος κανονισμού προστίθεται ως παράρτημα στον κανονισμό (ΕΟΚ) αριθ. 548/86.

3. Στο άρθρο 30 παράγραφος 1 του κανονισμού (ΕΟΚ) αριθ. 3719/88 το τελευταίο εδάφιο αντικαθίσταται από το ακόλουθο κείμενο:

«Το αποδεικτικό στοιχείο της θέσεως σε κατανάλωση προσκομίζεται σύμφωνα με το άρθρο 18 παράγραφος 1 του κανονισμού (ΕΟΚ) αριθ. 3665/87 ή με την προσκόμιση του '' πιστοποιητικού εκτελωνισμού" που συντάσσεται σε έντυπο σύμφωνο με το υπόδειγμα που εμφαίνεται στο παράρτημα ΙΙΙ ή με την προσκόμιση κάθε άλλου εγγράφου θεωρημένου από τις πορτογαλικές τελωνειακές υπηρεσίες που περιλαμβάνει την αναγνώριση των προϊόντων και αποδεικνύει ότι τα εν λόγω προϊόντα τέθηκαν σε κατανάλωση στην Πορτογαλία».

Το παράρτημα του παρόντος κανονισμού προστίθεται ως παράρτημα ΙΙΙ στον κανονισμό (ΕΟΚ) αριθ. 3719/88.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 10 Φεβρουαρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαΐου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 378 της 27. 12. 1989, σ. 1.

(3) ΕΕ αριθ. L 53 της 1. 3. 1986, σ. 25.

(4) ΕΕ αριθ. L 281 της 1. 11. 1975, σ. 1.

(5) ΕΕ αριθ. L 134 της 28. 5. 1990, σ. 1.

(6) ΕΕ αριθ. L 351 της 14. 12. 1987, σ. 1.

(7) ΕΕ αριθ. L 91 της 25. 4. 1970, σ. 28.

(8) ΕΕ αριθ. L 334 της 18. 11. 1989, σ. 26.

(9) ΕΕ αριθ. L 55 της 1. 3. 1986, σ. 52.

(10) ΕΕ αριθ. L 298 της 17. 10. 1989, σ. 15.

(11) ΕΕ αριθ. L 331 της 2. 12. 1988, σ. 1.

(12) ΕΕ αριθ. L 184 της 30. 6. 1989, σ. 22.

(13) ΕΕ αριθ. L 38 της 10. 2. 1990, σ. 34.

ΠΑΡΑΡΤΗΜΑ

1.2 // // // Εξαγωγεύς (μετάφραση)

// ΠΙΣΤΟΠΟΙΗΤΙΚΟ ΕΚΤΕΛΩΝΙΣΜΟΥ

(μετάφραση)

// Παραλήπτης (μετάφραση)

// Είδος, αριθμός και ημερομηνία εγγράφου εξαγωγής

(μετάφραση)

Είδος και ημερομηνία του εγγράφου μεταφοράς

(μετάφραση)

1.2.3 // // // // // Χώρα εξαγωγής

(μετάφραση)

// Χώρα προορισμού

(μετάφραση)

// // // // // // 1.2.3 // // // // Σήματα, αριθμοί, αριθμός και φύση των κιβωτίων, είδος εμπορευμάτων

(μετάφραση)

// Μεικτή μάζα (kg)

(μετάφραση)

// Καθαρή ποσότητα (1)

(μετάφραση)

// // // 1.2 // // // ΘΕΩΡΗΣΗ ΤΟΥ ΤΕΛΩΝΕΙΟΥ ΤΗΣ ΧΩΡΑΣ ΔΙΑΘΕΣΕΩΣ ΣΤΗΝ ΚΑΤΑΝΑΛΩΣΗ

(μετάφραση)

Πιστοποιείται δια της παρούσης ότι τα ανωτέρω περιγραφέντα εμπορεύματα έχουν εκτελωνισθεί για να διατεθούν στην κατανάλωση

(μετάφραση)

// 1.2 // // // Παρατηρήσεις του τελωνείου (μετάφραση)

// Τόπος (μετάφραση):

Ημερομηνία (μετάφραση):

Υπογραφή και σφραγίδα του τελωνείου

(μετάφραση) // //